cyanic-selkie/wikianc huggingface dataset:
Vilhelms Masmanis
Šaha kompozīcija
Bērnībā Masmanis šahu iemācījās no sava tēva. Vietējos turnīros viņš piedalījās tikai divas vai trīs reizes, viņa aizraušanās bija šaha kompozīcija. Viņa īpašā mīlestība bija miniatūra, uzdevumi ar ne vairāk kā septiņām figūrām. Šajā jomā viņš guva vissvarīgākos sasniegumus. Viņš pirmās šaha miniatūras sastādīja ap 1914. gadu, kopā zināmas 646 viņa miniatūras. 1959. gadā viņam tika piešķirts starptautiskā tiesneša tituls šaha kompozīcijā.
Piemērs
Uzdevuma risinājums:
Psihe (filma)
"Psihe" ir uzņemta latviešu spēlfilma. Akciju sabiedrības "Latvju Filma" produkcija. Pirmizrāde notika Rīgā, kinoteātrī "Moulin Rouge". Filmā piedalījās kinoaktieru kursu audzēkņi. Filma nav saglabājusies.
Sižets
Melodrāma. Ilga ir modele skulptoram Vītumam, taču viņā iemīlas arī viņa draugs pianists.
Lomās
Viņas meitas:
Testosterons
Testosterons ( — 'sēklinieks' + sterol —'sterīns') ir svarīgākais vīrišķais dzimumhormons. Vīriešu organismā to producē sēklinieku Leidiga šūnas. Nelielos daudzumos tas veidojas arī sieviešu olnīcās, kā arī abu dzimumu virsnieru garozā. Pats testosterons ir bioloģiski visai neaktīvs, bet šūnās tas reducējas (pievieno ūdeņradi) līdz aktīvajai formai — dihidrotestosteronam. To nodrošina īpašs ferments, ko sauc par 5-alfa-reduktāzi. Reta ģenētiskā defekta gadījumā 5-alfa-reduktāzes var nebūt vai arī būt ļoti maz — tad vīriešu dzimuma auglis attīstās ar sievišķā tipa dzimumorgāniem vai ar neattīstītiem vīrišķajiem dzimumorgāniem. Ja medicīniskiem mērķiem nepieciešams nomākt testosterona aktivitāti, lieto 5-alfa-reduktāzi inhibējošus medikamentus.
Vēsture
1935. gadā Leopolds Ružička un citi ķīmiķi noskaidroja testosterona struktūru un veica nepilnu sintēzi no holesterīna.
Bioloģiskā iedarbība
Pēc dzimšanas cilvēkam efektus rada brīvais (nesaistītais) cirkulējošais testosterons asinīs.
Pirms dzimšanas
Testosterons ietekmē augli 4.-6. attīstības nedēļas laikā. Lai gan testosteronam ir mazāka nekā dihidrotestosteronam loma augļa dzimuma determinācijā, tas arī ietekmē dzimumlocekļa, vīriešu tipa urīnizvadkanāla, prostatas un sēklas pūslīšu veidošanos auglim.
Pēc dzimšanas
Androgēnu efekti jaundzimušajiem nav vēl līdz galam izpētīti. Pirmajās dzīves nedēļās testosterona līmenis strauji pieaug (pubertātes līmenī) un tad 4-6 mēnešu vecumā tas jau ir ļoti zemā līmenī. Līdzšinējā teorija ir, ka tas nepieciešams smadzeņu attīstībai pēc vīrišķā tipa, jo nekādas pārmaiņas citos orgānos nav atrastas.
Pubertātē
Atsevišķas pazīmes veidojās gan meitenēm, gan zēniem.
Sintēze organismā
Testosterons lielākoties veidojas sēkliniekos, bet mazāk citur — ādā, virsnieru garozas tīklveida zonā, kā arī sievietēm olnīcās. Sēkliniekos hormonu veido Leidiga šūnas. Šī hormona priekštecis ir holesterīns, kura pirmais modifikācijas posms norit šūnu mitohondrijos.
Vispirms šīs šūnas veido pregnenolonu, tad progesteronu, kas sarežģītu pārvērtību ceļā (par 17 α-hidroksiprogesteronu, pēc tam par androstendionu) tiek pārvērsts par testosteronu, kas fizioloģiski ir aktīvākais androgēns.
Testosterona līmeni ietekmē:
Amerikas režisoru ģildes balva
Amerikas režisoru ģildes balva (en) ir ikgadējs apbalvojums, ko pasniedz Amerikas režisoru ģilde. Pirmā balva bija "Goda mūža locekļa" balva, ko pasniedza 1938. gadā Deividam Vorkam Grifitam.
Pamatkategorijas
• "Labākā spēlfilmas režija", kopš 1948/49. gada
• "Labākā dokumentālās filmas režija", kopš 1991. gada
• "Labākā debija spēlfilmas režijā", kopš 2015. gada
• "Labākā bērnu raidījuma režija", kopš 1996. gada
• "Labākā komēdijseriāla režija", kopš 1971. gada
• "Labākā reklāmas režija", kopš 1979. gada
• "Labākā miniseriāla vai televīzijas filmas režija", kopš 1971. gada
• "Labākā realitātes raidījuma režija", kopš 2005. gada
• "Labākā speciālā televīzijas raidījuma režija", kopš 2013. gada
Speciālās balvas
• "Mūža ieguldījums spēlfilmu režijā", kopš 1952. gada (līdz 1999. gadam kā D.V. Grifita balva)
• "Mūža ieguldījums televīzijas režijā", kopš 2014. gada
• "Mūža ieguldījums ziņu raidījumu režijā", kopš 1995. gada
• "Mūža ieguldījums sporta raidījumu režijā", kopš 1991. gada
• "Goda mūža loceklis"
• "Frenka Kapras ieguldījuma balva", kopš 1979. gada
• "Roberta Oldriha dienesta balva", kopš 1983. gada
• "Prezidenta balva", kopš 1997. gada
• "Daudzveidības balva", kopš 1996. gada
Iepriekšējās kategorijas
• "Aktualitāte", no 1977. līdz 1980. gadam
• "Labākā dienas seriāla režija", no 1991. līdz 2012. gadam
• "Dokumentālā filma / Aktualitāte", no 1982. līdz 1990. gadam
• "Dokumentālā filma / Ziņas", no 1971. līdz 1981. gadam
• "Dokumentālā televīzijas filma", no 1977. līdz 1981. gadam
• "Dienas drāmas raidījums", no 1983. līdz 1994. gadam
• "Zelta jubilejas speciālā balva", 1986. gadā
• "Labākā muzikālā priekšnesuma režija", no 1971. līdz 2012. gadam
• "Labākais televīzijas režisors", no 1971. līdz 1975. gadam
• "Prestona Stērdžesa balva", 1990., 1991. un 1993. gadā
• "Sports", no 1984. līdz 1990. gadam
• "Televīzija", no 1953. līdz 1970. gadam
Mūža ieguldījuma balva
(iepriekš D. V. Grifita mūža ieguldījuma balva)
Dvēseles dziesma
"Dvēseles dziesma" ir Ērika Ešenvalda kora „Juventus” 90. gadadienai sacerēta dziesma ar Anitas Kārkliņas vārdiem.
Tā tapa 2010. gadā, kad kora diriģents Juris Kļaviņš palūdza Anitai Kārkliņai sacerēt vārdus dziesmai, kas varētu izskanēt kora jubilejas koncerta noslēgumā un vēlāk arī Studentu dziesmu svētkos. Komponistam Ešenvaldam tika aizsūtīti vairāki dziesmas vārdu varianti, viņš izraudzījās dzejoli „Dvēseles dziesmu”, kas oriģinālā bija veltījums Brīvības piemineklim. Kora „Juventus” priekšnesumā „Dvēseles dziesma” pirmoreiz izskanēja 2010. gada oktobrī. 2013. gadā to iekļāva XXV Vispārējo latviešu Dziesmu un Deju svētku programmā.
2018. gadā "Dvēseles dziesma" ieguva 43. vietu Radio SWH rīkotajā LVtop100 aptaujā.
H-55
H-55 (ru) ir Krievijas Federācijas Bruņoto spēku tāla darbības rādiusa spārnotās raķetes gaiss-zeme, kuras var palaist no virsskaņas stratēģiskajiem bumbvedējiem Тu-160 vai turbopropelleru bumbvedējiem Тu-95MS.
Krievija tās izmantoja gan Sīrijas pilsoņu karā, gan arī Krievijas 2022. gada iebrukuma laikā Ukrainā.
Kansai reģions
Kansai reģions ir reģions Honsju salā, Japānā. Reģions sastāv no septiņām prefektūrām (Mie, Siga, Kioto, Osaka, Hjogo, Nara un Vakajama). To apskalo Klusais okeāns dienvidos un Japāņu jūra ziemeļos. Lielākā reģiona pilsēta ir Osaka. Reģiona kopējā platība ir 27 335 km2, 2010. gada beigās reģionā dzīvoja ap 23 miljoniem iedzīvotāju.
Literatūra
Pradyumna Prasad Karan. Japan in the 21st century: environment, economy, and society. — University Press of Kentucky, 2005. — P. 137—148. — 401 p. — ISBN 9780813191188.
Ernanišs
Andersons Ernanišs de Karvaļu Vjana Lima (pt, dzimis ), pazīstams kā Ernanišs (Hernanes), ir Brazīlijas futbolists, spēlē pussarga pozīcijā, bijis Brazīlijas futbola izlases dalībnieks. Kopš 2021. gada Ernanišs pārstāv Brazīlijas komandu Sport Recife.
Savu karjeru sācis Brazīlijas komandā São Paulo, kur viņš izcīnīja divus Brazīlijas A sērijas titulus. 2010. gadā viņš pievienojās Itālijas Serie A komandai Lazio. Itālijā spēlējis arī Internazionale un Juventus, kuras rindās viņš 2016. gadā kļuva par Itālijas čempionu. Spēlējis arī Ķīnā, bet 2019. gadā atgriezies São Paulo. 2021. gadā pievienojies savas dzimtās pilsētas komandai Sport Recife.
Brazīlijas futbola izlases sastāvā debitējis 2008. gadā. Piedalījies 2014. gada FIFA Pasaules kausā un 2008. gada vasaras olimpiskajās spēlēs, kur tika izcīnīta bronzas medaļa.
Sasniegumi
São Paulo
Lazio
Juventus
Brazīlija
Ābrams Leibovics
Ābrams Elija Leibovics (1869—1941) bija Latvijas ebreju uzņēmējs. Rīgas Radiorūpnīcas dibinātājs un vadītājs.
Dzīvesgājums
Dzimis 1869. gadā Jēkabpilī Markusa Leibas (Moteļa) Leiboviča ģimenē. 1894. gadā viņš atklāja Rēzeknes pirmo fotosalonu. Pēc Pirmā pasaules kara Ābramam Leibovičam Rīgā piederēja fotopreču veikals K. Barona ielā 2, 1926. gadā viņš nodibināja akciju sabiedrību Ābrama Leibovica foto radio centrāle, kurā sākotnēji ražoja ārzemju radioaparātu modeļus Telefunken, Kramolin, DeTeWe, Lumophon no importētām detaļām.
1928. gadā viņa uzņēmumā pēc Iekšlietu ministrijas pasūtījuma robežsargu vajadzībām konstruktora A. Apsīša vadībā izgatavoja 200 trīslampu bateriju uztvērēju, bet 1929. gadā lielu daudzumu radioaparātu maiņkondensatoru. 1930. gadā Ā. Leibovica firmas darbnīcās K. Barona ielā konstruēja divlampu tīkla uztvērēju “Rīgafons”, gada laikā trīs cilvēki izgatavoja apmēram 1000 uztvērēju un deva uzņēmumam 100 000 latu peļņas. “Rīgafonam” sekoja “Eiropafons” un “Kosmafons”. 1932. gadā kompānija pārcēlās uz jaunām telpām Mūkusalas ielā 41, tajā pašā gadā Apsītis nesaskaņu dēļ ar Ā. Leibovicu pārtrauca darbu radiouztvērēju ražošanā un 1933. gadā nodibināja savu radio ražošanas firmu "A. Apsītis un F. Žukovskis". 1935. gadā izveidoja modeli Ferrosupers 36 — pirmo radiouztvērēju ar elektromagnētisko spoli. 1936. gadā kompānijā tika nodarbināti jau 240 cilvēki.
Pēc Latvijas okupācijas 1940. gadā Leibovica kompāniju nacionalizēja un nosauca par "Radiopionieri". Uzņēmumu vadīja Ā. Leibovica dēli, kurus 1941. gada martā apcietināja un notiesāja par to, ka viņi 1940. gada jūlijā bija izmaksājuši Ābramam Leibovicam 20 000 latu. "Radiopionieri" apvienoja ar nacionalizēto uzņēmumu "Nikolajs Klemptners".
1941. gadā paralizētais Ābrams Leibovics gājis bojā Rīgas geto.
Veterinārārsts
Veterinārārsts ir sertificēts veterinārmedicīnas speciālists, kas veic dzīvnieku medicīnisko aprūpi, konsultē par dzīvnieku aprūpi un labklājību, kā arī veic profilaktiskos pasākumus dzīvnieku veselības un aprūpes jomā. Veterinārārsti var strādāt veterinārās klīnikās, zvēraudzētavās, patversmēs, vai strādāt kā pašnodarbināta persona, individuālais komersants, vai algots darbinieks privātpraksē.
Vārds "veterinārs" ir cēlies no latīņu val. "veterinarius", kas nozīmē "saistīti ar darba dzīvniekiem". Pirmā veterinārā skola tika atvērta 1761. gadā Lionā (Francijā).
Memmedjarova
Memmedjarova (az, no personvārda Memmedjars (Məmmədyar); vīriešu dzimtē Memmedjarovs (Məmmədyarov)) ir azerbaidžāņu cilmes uzvārds. Cilvēki ar šo uzvārdu:
Veterinārārsts
Pienākumi
Veterināra pienākumi ikdienā ir izmeklēt un diagnosticēt saslimušus dzīvniekus, noteikt tiem ārstēšanas kursu, tostarp medikamentus, procedūras, noņemt izmeklējamos paraugus, nozīmēt papildus izmeklēšanu; veikt praktisko ārstēšanu un konsultēt dzīvnieku īpašniekus kā veikt ārstēšanos mājas apstākļos. Veterinārie ķirurgi veic dažāda veida veterinārās operācijas, tostarp kastrāciju, ortopēdisko ķirurģiju. Veterinārārsti veic arī stomatoloģiskās procedūras, brūču apkopi, displāzijas testu suņiem, parazitoloģijas procedūras, utt.
Papildus veselības aprūpei, veterinārārsti var arī pieņemt dzīvnieku dzemdības un novērtēt mazuļu veselību. Lauku saimniecībās veic ganāmpulka veselības uzraudzību kopumā, vērtēt lopu veselības stāvokli kvalitatīvai produktu (piens, gaļa) ieguvei un atražošanas funkcijas veikšanai, veikt profilaktisko potēšanu.
Veterinārārstu ikdienas pienākumos arī ietilpst rakstīt un uzturēt dzīvnieku medicīnisko vēsturi, dokumentāciju.
Makss Gijoms
Makss Gijoms (de; dzimis, miris ) bija vācu jātnieks. Startējis 1900. gada vasaras olimpiskajās spēlēs Parīzē.
Viņš 1900. gada vasaras olimpiskajās spēlēs startēja jāšanas pasta piegāžu sacensībās. Diemžēl viņa iegūtais rezultāts šajā disciplīnā nav zināms.
Bohēmija 1900. gada vasaras olimpiskajās spēlēs
Bohēmija (Bohēmijas Karaliste) bija pārstāvēta 1900. vasaras olimpiskajās spēlēs kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija pirmās vasaras olimpiskās spēles, kurās tā startēja.
Šajās olimpiskajās spēlēs Bohēmiju pārtāvēja 7 sportisti (6 vīrieši un 1 sieviete), kuri startēja četros sporta veidos — riteņbraukšanā, tenisā, vieglatlētikā un vingrošanā. Visos šajos sporta veidos tā bija pirmo reizi pārstāvēta.
Bohēmija šajās olimpiskajās spēlēs izcīnīja divas olimpiskās medaļas. Sudraba medaļu ieguva vieglatlēts Františeks Janda-Suks, savukārt bronzas medaļu ieguva tenisiste Hedviga Rozenbaumova. Hedviga Rozenbaumova izcīnīja vēl vienu bronzas medaļu kopā ar Lielbritānijas tenisistu Arčibaldu Vordenu kā Jauktās komandas pārstāvji jauktajās dubultspēlēs tenisā. Medaļu kopvērtējumā Bohēmija šajās spēlēs bija 20. vietā.
Eiropas čempionāts šaha kompozīciju risināšanā
Eiropas čempionāts šaha kompozīciju risināšanā (en) ir ikgadējas individuālās un komandu sacensības šaha kompozīciju risināšanā, kuras organizē Pasaules šaha kompozīcijas federācija (en).
Formāts
Risināšanas turnīrs notiek divas dienas sešās kārtās:
Irānas nacionālsociālistiskā strādnieku partija
Attīstība
Monšizadehs izveidoja partiju 1952. gadā kopā ar Mortezu Kosariansu. Monšizade dzīvoja Vācijā kopš 1937. gada un bija bijušais SS biedrs, kurš cīnījās un tika ievainots Berlīnes kaujā. Kosarians bija arī bijušais SS virsnieks, kurš piedalījās operācijas Barbarossa plānošanā un pēc tam cīnījās Kijivas un Staļingradas kaujās, kur tika ievainots. Monšizadehs bija arī Minhenes Ludviga Maksimiliāna universitātes profesors, un viņu dziļi ietekmēja Hosē Ortegas i Gasetas filozofija. Partija uz īsu brīdi piesaistīja jauno nacionālistu atbalstu Irānā. Partija adoptēja svastiku un kā daļu no formas tērpa pieņēma melno kreklu.
Eiropas čempionāts šaha kompozīciju risināšanā
Formāts
Katru dienu notiek 3 kārtas. Starpbrīdis starp kārtām 15 minūtes. Katrā kārtā jārisina 3 kompozīcijas, Pavisam kopā 18 kompozīcijas. Par pareizu un pilnu risinājumu dalībniekam piešķir 5 punktus. Par kļūdām un neuzrādītiem variantiem punktu skaitu samazina. Viena dalībnieka maksimālais punktu skaits 90 punkti un maksimālais risināšanai patērētais summārais laiks 360 minūtes.
Komandā 4 dalībnieki (minimālais skaits — 3). Komandu vērtējumā ieskaita katras kārtas trīs labāko komandas dalībnieku rezultātus.
Aukstāku vietu iegūst dalībnieks, kas ieguvis lielāku punktu skaitu, vienāda rezultāta gadījumā augstāku vietu dod mazākais kopējais risināšanai patērētais laiks.
Irānas nacionālsociālistiskā strādnieku partija
Mantojums
Nacisma aizstāvji turpina pastāvēt Irānā un aktīvi darbojas galvenokārt internetā. 2010. gadā tika ziņots, ka viņi ir neliela, taču lēnām pieaugoša irānas jauniešu daļa.
Eiropas čempionāts šaha kompozīciju risināšanā
Eiropas čempionātu uzvarētāji
Eiropas čempionātu rezultāti apkopoti tabulā:
Irānas nacionālsociālistiskā strādnieku partija
Uzbrukuma grupa
Partijai bija "uzbrukuma grupa" (guruhe hamle), kuras lielums ir aptuveni 100 cilvēku apmērā, un kura atklāti uzbruka Irānas komunistiskās partijas biedriem un Padomju kultūras centram un Ungārija s tirdzniecības birojam Teherānā. Pulkvedis Fatehs, atvaļināts Irānas impērijas gaisa spēku virsnieks, bija atbildīgs par vienības apmācību.
Finanšu avoti
Pulkvedis Fatehs bija oficiālais partijas patrons. Pēc 1953. gada Irānas apvērsuma partija no policija s un citām drošības iestādēm saņēma ikmēneša stipendiju 2500 Irānas riālu apmērā. 1958. gadā Monšizade no SAVAK saņēma 7000 ASV dolāru, lai dotos uz ASV. Partiju, iespējams, finansēja arī Irānā esošās ārvalstu vēstniecības. 1952. gada aprīlī Irānas policija ziņoja, ka Monšizadehs cenšas nodibināt attiecības ar Lielbritānija s vēstniecību, lai saņemtu finansiālu atbalstu. Partiju, iespējams, finansēja arī Centrālā izlūkošanas pārvalde (CIP) starpniecību.
Nokia 2600 classic
Nokia 2600 classic ir Nokia GSM mobilais telefons. Telefonā ir iebūvēta 0,3 megapikseļu VGA kamera, radio un Bluetooth v2.0. 2600 classic izmanto Series 40 programmatūras platformu, kas atbalsta piekļuvi internetam un e-pastam, caur WAP pārlūku.
Baiga vasara (dzejolis)
Baiga vasara ir Edvarta Virzas dzejolis, kuru tas uzrakstīja 1939. gadā kā priekšvēstnesi notikumiem, kas skars un iespaidos Latvijas likteni, gan arī pašu dzejnieku. Dzejoļa nosaukums kalpoja kā virsraksts notikumiem 1939-1941. gados, kad Padomju Savienība okupēja Latviju un iznīcināja tās valstiskumu. Šāds nosaukums, "Baiga vasara", dots arī 2000. gada mākslas filmai, kas attēlo šo laiku.
Meita Amarillis atceras, ka tēvs Edvarts Virza agri no rīta ienācis istabā ar dzejoli rokās un teicis: "Paskatieties, ko esmu uzrakstījis. Kāds it kā vadīja manu roku..." Bija tapis Virzas leģendārais dzejolis Baiga vasara (1939). Tajā dīvaini savijās gan personīgās dzīves dramatiskās izjūtas, gan priekšnojautas par savu nāvi, gan Latvijas likteņa pravietojums. "1940. gada 1. martā nomira dzejnieks Edvarts Virza. Trīs mēnešus pēc viņa nāves sabruka Latvijas valsts," raksta viņa mazmeita, rakstniece, tulkotāja un diplomāte Anna Žīgure Pētergaiļa izdevuma Pēdējās dzejas priekšvārdā.
'' Baiga vasara’’ (1939):
Pavels Adamovičs
Pavels Bogdans Adamovičs (pl,, dzimis , miris ) bija Polijas politiķis un advokāts, no 1998. līdz 2019. gadam bija Gdaņskas pilsētas vadītājs. No 2001. līdz 2015. gadam bija partijas “Pilsoniskā platforma” biedrs, pēc tam neatkarīgs politiķis.
labdarības pasākuma laikā Pavels Adamovičs tika smagi sadurts. No ievainojumiem viņš mira nākamajā dienā, atrodoties slimnīcā.
Merva
Merva, dažādos vēstures periodos arī Aleksandrija, Margiānas Antiohija un Marvalsahidžana (Marw al-Shāhijān) bija viena no vecākajām Vidusāzijas pilsētām senajā Zīda ceļā pie Murgapas upes iekšējās deltas. Pilsētas drupas (faktiski vairāku pilsētu drupas no dažādiem periodiem) mūsdienās atrodas Turkmenistānā, 30 kilometrus uz austrumiem no mūsdienu Mari pilsētas.
Mervas oāzē cilvēka apdzīvotības pēdas atklātas no 30. gadsimta p.m.ē. Ahemenīdu impērijas laikā tā bija Margiānas satrapijas centrs. Vēlākos gados to kontrolēja arābi, seldžuki (tā 1118. līdz 1153. gadam tā bija Seldžuku impērijas austrumu galvaspilsēta) un Sefevīdi. 12. un 13. gadsimtā Merva bija viena no lielākajām pilsētām pasaulē, tajā dzīvoja ap 500 000 tūkstoši iedzīvotāju. 1221. gadā mongoļi Čingishana dēla Toluja vadībā nopostīja pilsētu, sistemātiski nogalinot visus iedzīvotājus. Pēc dažu vēsturnieku domām nogalināto skaits varētu būt ap miljons cilvēku. Kaut arī 15. gadsimtā pilsēta tika atjaunota, tā nekad vairs neatguva iepriekšējo ietekmi un līdz 19. gadsimta sākumam tika pilnībā pamesta.
1999. gadā Mervas pilsētas atliekas iekļautas UNESCO Pasaules mantojuma sarakstā.
Poļu leģioni (1914—1918)
Poļu leģioni (pl) bija Austroungārijā izveidoti poļu militārie formējumi, kas piedalījās Pirmajā pasaules karā.
Leģionu formēšana tika uzsākta 1914. gada augustā pēc Juzefa Pilsudska iniciatīvas, kuru atbalstīja poļu politisko partiju apvienība un Austroungārijas parlamenta poļu deputāti. Karadarbībā leģionāri bija iesaistīti no kara pirmajiem mēnešiem.
Sākotnēji tika izveidoti divi leģioni — austrumu un rietumu, tomēr pēc krievu uzvaras Galīcijas kaujā, kuras rezultātā 1914. gada septembrī Galīcija krita krievu rokās, Poļu austrumu leģions atteicās karot pret krievu armiju, pēc kā tas tika izformēts. Savukārt uz poļu rietumu leģiona pamata 1914. gada decembrī tika saformētas trīs leģiona brigādes ar artilēriju un kavalēriju.
Savās sākotnēs leģionu kodolu veidoja poļu militarizēto skautu organizāciju biedri, bet vēlāk tajos pieteicās brīvprātīgie no visas Austroungārijas, leģionāru skaitam 1916. gada jūnijā sasniedzot 25 tūkstošus vīru. Tā paša gada septembrī leģions tika pārsaukts par Poļu palīgkorpusu.
Pēc Pirmā pasaules kara poļu leģioni kļuva par jaunformējamo Polijas bruņoto spēku kodolu.
Mirdzums (elements personvārdos)
Mirdzums, spožums, gaisma ir termins, kas parādās dažādos personvārdos kā:
Bernards (futbolists)
Bernards Anisiu Kaldeira Duarti (pt, dzimis ) ir Brazīlijas futbolists, spēlē uzbrucēja pozīcijā, bijis Brazīlijas futbola izlases dalībnieks. Kopš 2022. gada Bernards pārstāv Grieķijas Superlīgas komandu Panathinaikos.
Savu karjeru sācis Brazīlijas komandā Atlético Mineiro. 2013. gadā par 25 miljoniem eiro Bernards pievienojās Ukrainas komandai Shakhtar Donetsk, ar ko viņš izcīnīja trīs Ukrainas Premjerlīgas titulus. 2018. gadā kā brīvais aģents pievienojies Anglijas Premjerlīgas komandai Everton.
Brazīlijas futbola izlases sastāvā debitējis 2012. gadā. Piedalījies 2014. gada FIFA Pasaules kausā.
Sasniegumi
Atlético Mineiro
Shakhtar Donetsk
Brazīlija
Bukajo Saka
Bukajo Saka (en, dzimis ) ir angļu futbolists, spēlē pussarga pozīcijā, Anglijas futbola izlases dalībnieks. Kopš 2018. gada Saka pārstāv Anglijas Premjerlīgas komandu Arsenal FC.
Sasniegumi
Arsenal
Hirokadzu Ninomija
Hirokadzu Ninomija (ja; dzimis, miris ) bija japāņu futbolists, bijis Japānas futbola izlases dalībnieks.
Latvijas Republikas darba ministru uzskaitījums
Šajā uzskaitījumā apkopoti Latvijas Republikas darba ministri, kas bija Latvijas Republikas Ministru kabineta locekļi. Darba ministra amats tika izveidots 1919. gadā kā satiksmes un darbu ministrs, 1920. gadā šo amatu sadalīja satiksmes ministra amatā un darba ministra amatā. 1925. gadā darba ministra amats tika pārveidots par tautas labklājības ministra amatu. Pēc 1990. gada, kad tika atjaunota Latvijas neatkarība, pastāvēja darba valsts ministrs (1993—1994) un darba lietu valsts ministrs (1995—1997).
30px Latvijas Republika (1918—1940) 30px
{{legend| #FF7F50 | Ebreju nacionāldemokrātu partija |border=1px solid #AAAAAA}} {{legend| #0000FF | Mazinieku partija |border=1px solid #AAAAAA}} {{legend| #C00C13 | Latvijas Sociāldemokrātiskā Strādnieku partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
30px Latvijas Republika (1991—mūsdienas) 30px
{{legend| #87CEEB | Latvijas Ceļš |border=1px solid #AAAAAA}}
Čubutas province
Čubutas province ir viena no Argentīnas 23 provincēm. Tā atrodas valsts dienvidos un robežojas ar Čīli un ar Rionegro un Santakrusas provincēm. 2010. gadā Čubutas provincē dzīvoja 509 tūkstoši iedzīvotāju. Lielākā pilsēta ir Komodoro Rivadavija, bet provinces administratīvais centrs ir Rosona. Administratīvi sīkāk province dalās 15 departamentos. Nosaukums cēlies no Čubutas upes, kas plūst cauri visai provincei no Andiem līdz okeānam.
Čubutas provincē aptuveni 10% no iedzīvotājiem ir ieceļotāji no Velsas, daļa no kuriem joprojām runā velsiešu valodā.
Luiss Antonio de Gvadalmina
Luiss Antonio Santjago de Kuadra i Rauls (es; dzimis, miris ) bija spāņu jātnieks. Startējis 1900. gada vasaras olimpiskajās spēlēs Parīzē.
Viņš 1900. gada vasaras olimpiskajās spēlēs startēja jāšanas pasta piegāžu sacensībās. Diemžēl viņa iegūtais rezultāts šajā disciplīnā nav zināms.
Tadalafil
Tadalafil, kas tiek pārdots ar zīmolu Cialis un citiem, ir zāles, ko lieto erektilās disfunkcijas (ED), labdabīgas prostatas hiperplāzijas (BPH) un plaušu arteriālās hipertensijas ārstēšanai. Tā ir tablete, ko lieto iekšķīgi. Iedarbības sākums parasti ir pusstundas laikā, un ilgums ir līdz 36 stundām.
Biežas blakusparādības ir galvassāpes, muskuļu sāpes, ādas pietvīkums un slikta dūša. Piesardzība ir ieteicama tiem, kam ir sirds un asinsvadu slimības. Retas, bet nopietnas blakusparādības ir ilgstoša erekcija, kas var izraisīt dzimumlocekļa bojājumus, redzes problēmas un dzirdes zudumu. Tadalafils nav ieteicams cilvēkiem, kuri lieto nitrovasodilatatorus, piemēram, nitroglicerīnu, jo tas var izraisīt nopietnu asinsspiediena pazemināšanos. Tadalafils ir PDE5 inhibitors, kas palielina asins plūsmu uz dzimumlocekļa. Tas arī paplašina plaušu asinsvadus, kas pazemina plaušu artērijas spiedienu.
Tadalafils medicīniskai lietošanai tika apstiprināts 2003. gadā. Tas ir pieejams kā vispārējs medikaments Amerikas Savienotajās Valstīs un Lielbritānijā. 2017. gadā tas bija 282. visbiežāk izrakstītais medikaments Amerikas Savienotajās Valstīs ar vairāk nekā miljonu recepšu.
Medicīniskā lietošana
Tadalafilu lieto erektilās disfunkcijas (ED), labdabīgas prostatas hiperplāzijas (BPH) un plaušu arteriālās hipertensijas ārstēšanai.
Erekcijas disfunkcija
Tadalafils vienu reizi dienā ir FDA apstiprināts ED, pārdošanai ar 2,5, 5, 10 un 20 mg stiprumu. 5 mg un 2,5 mg cena bieži ir līdzīga, tāpēc daži cilvēki vērtē un dala tableti.
Labdabīga prostatas hipertrofija
Metaanalīzē tika konstatēts, ka 5 mg tadalafila vienu reizi dienā ir efektīva prostatas hiperplāzijas izraisītu apakšējo urīnceļu simptomu ārstēšana un ka šādai terapijai bija mazs nelabvēlīgo efektu rādītājs. Tadalafils 10 mg ir FDA apstiprināts vīriešiem kā vienreizējs ikdienas terapija, lai ārstētu un novērstu labdabīgas prostatas hipertrofijas (BPH) simptomus, piemēram, steidzamu urinēšanu, vilcināšanos, vāju plūsmu, driblingu un nesaturēšanu.
Plaušu arteriālā hipertensija
Tadalafils 40 mg ir apstiprināts Amerikas Savienotajās Valstīs, Kanādā un Japānā kā terapija vienu reizi dienā, lai uzlabotu fiziskās aktivitātes pacientiem ar plaušu arteriālo hipertensiju (PAH).
Plaušu asinsvadu lūmenis PAH samazinās vazokonstrikcijas un asinsvadu pārveidošanās rezultātā, kā rezultātā palielinās plaušu artērijas spiediens un plaušu asinsvadu pretestība. Tadalafils izraisa plaušu artērijas vazodilatāciju un nomāc asinsvadu pārveidošanos, tādējādi pazeminot plaušu artērijas spiedienu un pretestību. Labās sirds mazspēja ir smagas plaušu arteriālās hipertensijas galvenās sekas.
Negatīva ietekme
Biežākās iespējamās blakusparādības, lietojot tadalafilu, ir galvassāpes, diskomforts vēderā vai sāpes, gremošanas traucējumi, atraugas, skābes reflukss, muguras sāpes, muskuļu sāpes, pietvīkums, aizlikts un iesnas. Šīs blakusparādības atspoguļo PDE5 inhibīcijas spēju izraisīt vazodilatāciju (izraisīt asinsvadu paplašināšanos) un parasti izzūd pēc dažām stundām. Muguras un muskuļu sāpes var rasties 12 līdz 24 stundas pēc zāļu lietošanas, un šie simptomi parasti izzūd 48 stundu laikā pēc parādīšanās.
Redze
2005. gada maijā ASV Pārtikas un zāļu pārvalde (FDA) konstatēja, ka tadalafils (kopā ar citiem PDE5 inhibitoriem) ir saistīts ar redzes traucējumiem, kas saistīti ar NAION (arteriātisku priekšējo išēmisko optisko neiropātiju). Lielākajai daļai šo pacientu, bet ne visiem, bija NAION attīstības anatomiskie vai asinsvadu riska faktori, kas nav saistīti ar PDE5 lietošanu. FDA secināja, ka viņi nespēja izveidot cēloņsakarību, tikai asociāciju; visu trīs PDE5 inhibitoru etiķete tika mainīta, lai brīdinātu ārstus par šo faktu. 2019. gada metaanalīze atklāja, ka tadalafila iedarbība nebija saistīta ar NAION.
Dzirde
2007. gada oktobrī FDA paziņoja, ka visu PDE5 inhibitoru, tostarp tadalafila, marķēšanai ir nepieciešams izteiktāks brīdinājums par pēkšņas dzirdes zuduma iespējamo risku pēcreģistrācijas ziņojumā par īslaicīgu kurlu, kas saistīts ar PDE5 inhibitoru lietošanu.
Vielmaiņa
Tadalafilu galvenokārt metabolizē aknu CYP3A4 enzīmu sistēma. Citu zāļu klātbūtne, kas izraisa šo sistēmu, var samazināt tadalafila pusperiodu un samazināt seruma līmeni, līdz ar to arī zāļu efektivitāti.
Darbības mehānisms
Dzimumlocekļa erekciju seksuālās stimulācijas laikā izraisa palielināta dzimumlocekļa asins plūsma, kas rodas dzimumlocekļa artēriju un corpus cavernosum gludo muskuļu relaksācijas rezultātā. Šī atbilde ir saistīta ar slāpekļa oksīda (NO) izdalīšanos no nervu galiem un endotēlija šūnām, kas stimulē cikliskā guanozīna monofosfāta (vairāk pazīstams kā ciklisks GMP vai cGMP) sintēzi gludās muskulatūras šūnās. cGMP atslābina gludos muskuļus un palielina asinsriti kavernozā korpusā.
5. tipa fosfodiesterāzes (PDE5) inhibīcija uzlabo erektilās funkcijas, palielinot cGMP daudzumu. Tadalafils (un sildenafils un vardenafils) inhibē PDE5. Tomēr, tā kā, lai sāktu slāpekļa oksīda vietējo dzimumlocekļa izdalīšanos, nepieciešama seksuāla stimulācija, tadalafila PDE5 inhibīcija bez seksuālas stimulēšanas neietekmēs.
Darbības ilgums
Lai gan sildenafils, vardenafils un tadalafils visi inhibē PDE5, tadalafila farmakoloģiskā atšķirība ir tā ilgāks pusperiods (17,5 stundas). [Salīdzinot ar sildenafilu un vardenafilu, kas abi ir 4—5 stundas. Tas nozīmē ilgāku darbības laiku, kas daļēji ir atbildīgs par segvārdu "The Weekend Pill". Turklāt ilgāks pusperiods ir pamats tadalafila ikdienas terapeitiskai lietošanai plaušu arteriālās hipertensijas ārstēšanā.
Skapis (filma)
Sižets
Animācijas filma cenšas atbildēt uz jautājumiem "Kas ir kas?" un "Kas kuram ir iekšā?".
Tadalafil
Vēsture
FDA apstiprinājums par sildenafila lietošanu 1998. gadā bija revolucionārs komerciāls pasākums ED ārstēšanai, un pārdošanas apjoms pārsniedza 1 miljardu ASV dolāru. Pēc tam FDA 2003. gadā apstiprināja vardenafilu un 2003. gadā — tadalafilu.
Tadalafilu atklāja Glaxo Wellcome (tagad GlaxoSmithKline) sadarbībā starp Glaxo un ICOS, lai izstrādātu jaunas zāles, kas sākās 1991. gada augustā. 1993. gadā Bothell, Vašingtonas biotehnoloģijas uzņēmums ICOS Corporation sāka pētīt savienojumu IC351, 5. tipa fosfodiesterāzi (PDE5). enzīmu inhibitors. 1994. gadā Pfizer zinātnieki atklāja, ka sildenafils, kas inhibē arī PDE5 enzīmu, izraisīja dzimumlocekļa erekciju vīriešiem, kuri piedalījās sirds zāļu klīniskajā pētījumā. Lai gan ICOS zinātnieki netika pārbaudījuši savienojumu IC351 ED ārstēšanai, viņi atzina tā iespējamo lietderību šī traucējuma ārstēšanā. Drīz, 1994. gadā, ICOS saņēma patentu savienojumam IC351 (strukturāli atšķirībā no sildenafila un vardenafila), un 1. fāzes klīniskie pētījumi sākās 1995. gadā. 1997. gadā tika uzsākti 2. fāzes klīniskie pētījumi vīriešiem, kuriem bija ED, un pēc tam viņi pārcēlās uz 3. fāzi. izmēģinājumi, kas atbalstīja zāļu FDA apstiprinājumu. Lai gan Glaxo ar ICOS bija noslēdzis vienošanos par peļņas sadali 50/50 par narkotikām, kas radušās partnerības dēļ, Glaxo ļāva līgumam zaudēt spēku 1996. gadā, jo izstrādātās zāles neatradās uzņēmuma galvenajos tirgos. 1998. gadā ICOS Corporation un Eli Lilly and Company izveidoja kopuzņēmumu Lilly ICOS, LLC, lai turpinātu attīstīt un komercializēt tadalafilu kā ED ārstēšanu. Divus gadus vēlāk Lilly ICOS, LLC iesniedza FDA jaunu zāļu pieteikumu par savienojumu IC351 (ar tadalafila sugas vārdu un Cialis zīmolu). 2002. gada maijā Lilly ICOS ziņoja Amerikas Uroloģijas asociācijai, ka klīnisko pētījumu testi parādīja, ka tadalafils bija efektīvs līdz 36 stundām, un gadu vēlāk FDA apstiprināja tadalafilu. Viena priekšrocība ir Cialis, salīdzinot ar Viagra, un Levitra ir tās pusperiods 17,5 stundas (tādējādi tiek reklamēts, ka Cialis darbojas līdz 36 stundām, pēc kura organismā paliek aptuveni 25% absorbētās devas), salīdzinot ar četrām stundas sildenafila (Viagra) pusperiods.
2007. gadā Eli Lilija un Kompānija nopirka korporāciju ICOS par 2,3 miljardiem ASV dolāru. Rezultātā Eli Lilly piederēja Cialis un pēc tam slēdza ICOS darbības, izbeidzot kopuzņēmumu un atlaižot lielāko daļu ICOS aptuveni 500 darbinieku, izņemot 127 ICOS bioloģiskās iekārtas darbiniekus, kurus vēlāk nopirka CMC Biopharmaceuticals A / S (CMC).
Personas, kuru uzvārds bija "Cialis", iebilda pret to, ka Eli Lilly and Company nosauca šo narkotiku, taču uzņēmums apgalvoja, ka zāļu tirdzniecības nosaukums nav saistīts ar uzvārdu.
2011. gada 6. oktobrī ASV FDA apstiprināja tadalafilu labdabīgas prostatas hiperplāzijas (BPH) pazīmju un simptomu ārstēšanai. BPH ir vīriešu stāvoklis, kad prostatas dziedzeris palielinās, kavējot urīna brīvu plūsmu. Simptomi var būt pēkšņas urinēšanas vēlmes (steidzamība), grūtības sākt urinēšanu (vilcināšanās), vāja urīna plūsma un biežāka urinēšana — īpaši naktīs. FDA ir arī apstiprinājusi tadalafilu gan BPH, gan erektilās disfunkcijas (ED) ārstēšanai, ja abi nosacījumi pastāv vienlaicīgi.
Endofīti
Augu endofīti ( — 'iekšā', φυτόν (phitón) — 'augs') ir mikroskopiski organismi, kas vismaz kādu savas dzīves cikla daļu pavada auga audos. Ar jēdzienu 'endofīts' parasti saprot baktērijas un mikroskopiskās sēnes, lai gan pie endofītiem pieskaitāmi arī citu domēnu pārstāvji, kā piemēram, arheji jeb arhebaktērijas, vienšūnas aļģes un amēbas. Lai gan parasti par endofītiem uzskata organismus, kas neizsauc slimību simptomus augos un atrodas neitrālās, komensālās (neitrāli-izdevīgās) vai mutuālistiskās (savstarpēji izdevīgās) attiecībās ar augiem, netiek izslēgts, ka pie noteiktiem apstākļiem endofīti var kļūt parazītiski vai saprofītiski.
Vēsture
Jēdzienu 'endofīti' pirmo reizi izmantojis vācu dabaspētnieks un botāniķis Johans Heinrihs Frīdrihs Links (Johann Heinrich Friedrich Link), kas savā 1809. gada publikācijā apraksta daļēji parazītiskas mikroskopiskās sēnes augos. Līdz pat 19. gadsimta beigām zinātnē dominēja viedoklis, ka veseli augi nesatur mikroorganismus un ir sterili, un tikai 19. gadsimta beigās un 20. gadsimta sākumā nostiprinās viedoklis, ka augus apdzīvo simbiotiski mikroorganismi — šo uzskatu lielā mērā veicināja atmosfēras slāpekli fiksējošo baktēriju atklāšana.
Augu un endofītu mijiedarbība
Liela daļa augu endofītu spēj sintezēt fitohormonus — savienojumus, kas veicina augu augšanu. Sakņu endofītiem bieži sastopama spēja sintezēt auksīnu tipa un giberelīnu tipa augšanas hormonus — šo fitohormonu sintēze nodrošina endofītu spēju kolonizēt auga audus, apspiežot auga imūnreakcijas.
Augu endofīti var labvēlīgi ietekmēt auga izturību pret nelabvēlīgiem vides apstākļiem, kā arī paaugstināt auga izturību pret slimībām un kaitēkļiem. Ar samazinātu lapu transpirāciju, sašaurinātu atvārsnīšu un uzbiezinātas kutikulas palīdzību endofīti var samazināt auga ūdens patēriņu, paaugstinot augu izturību pret sausumu.
Līdzīgš veidā endofītiskie mikroorganismi var nodrošināt augu izturību pret paaugstinātu gaisa un augsnes temperatūru. Atsevišķas endofītu grupas nodrošina augam nepieciešamo barības vielu pieejamību augsnē. Piemēram, fosfātu joni, reaģējot ar alumīniju vai dzelzi saturošiem minerāliem, salīdzinoši ātri tiek fiksēti augsnē, padarot fosfātu jonus nepieejamus augiem. Atsevišķas endofītisko baktēriju grupas spēj šķīdināt fosfātu sāļus, padarot tos pieejamus augiem.
Saimniekaugu kolonizācija
Izšķir divus atšķirīgus ceļus endofītu iekļūšanai augos — horizontālo, kad augos endofīti nonāk no apkārtējās vides, un vertikālo, jeb endofītu nodošanu no vienas augu paaudzes nākamajai caur putekšņiem vai sēklām. Galvenais endofītu avots ir augsne, no kuras caur mikroskopiskām plaisām saknēs mikroorganismi iekļūst augos, kļūstot par endofītiem. Tomēr pastāv arī citi endofītu kolonizācijas ceļi — tai skaitā caur atvārsnītēm ar lietus ūdeni, putekļiem vai bioearosoliem no apkārtējās vides, caur ievainojumiem, ko rada augu kaitēkļi, kā arī no apputeksnētājiem caur ziediem.
Endofītu iegūšana nav pasīvs process — auga genotipam ir viena no noteicošajām lomām tajā, kādi endofīti tiek uzņemti augā. Auga sakņu izdalītie vielmaiņas produkti augsnē būtiski izmaina mikroorganismu sabiedrības sastāvu, izveidojot rizosfērā (augsnes daļā ap saknēm) tādu mikroorganismu sabiedrību, kāda nepieciešama augam.
Izplatība augos
Endofītu izplatībai auga iekšienē parasti raksturīgs gradients no saknēm līdz galotnei — ar lielāko endofītu daudzumu un daudzveidību saknēs un attiecīgi zemāku daudzumu stiebros, lapās un reproduktīvajos orgānos.
Lai gan pamatā pastāv uzskats, ka endofīti galvenokārt izvietoti augu starpšūnu telpā, tomēr aizvien biežāk pētījumi liecina, ka vismaz atsevišķos gadījumos raksturīgi arī iekššūnas endofīti.
Pielietojums
Zinātniskajā literatūrā aprakstīti daudzskaitlīgi gadījumi, kad augu endofīti spēj sintezēt savienojumus ar specifisku bioloģisko aktivitāti. Turklāt nereti ārstniecības augu endofīti patstāvīgi spēj sintezēt savu saimniekaugu ārstnieciskos savienojumus. Šāda īpašība novērota, piemēram, ogu īves endofītiem, kas producē taksolu, vīnogu endofītiem, kas sintezē resveratrolu, asinzāles endofītiem — hipericīna sintēze. Tomēr pagaidām industriāla liela mēroga endofītu audzēšana bioloģiski aktīvu savienojumu iegūšanai netiek praktizēta tehnoloģisku ierobežojumu dēļ.
Endofītu pielietojuma virziens ar augstu komerciālo potenciālu ir endofītu produktu izmantošana ārstniecisko savienojumu daudzuma palielināšanai ārstniecības augos. Pozitīva endofītu ietekme uz ārstniecisko savienojumus daudzumu novērota, piemēram, ehinacejai — alkamīdu saturam, kumelītei — apigenīna glikozīda saturam, žeņšeņam — ginsenozīda saturam. Tādēļ endofītus saturoši lauksaimniecības produkti varētu tikt izmantoti ārstniecības augu komerciālā ražošanā. Šobrīd komerciāli visplašāk tiek pielietota endofītu spēja veicināt augu izturību pret nelabvēlīgiem vides apstākļiem, palielināt lauksaimniecības augu ražu, kā arī veicināt izturību pret patogēniem. Ar šādām īpašībām šobrīd radīti un praksē lauksamniecībā tiek pielietoti vairāki komerciāli produkti — piemēram, bioloģiskais fungicīds Howler (AgBiome Innovations), augu augšanu veicinošs lauksaimniecības līdzeklis Terrasym (NewLeaf Symbiotics) , lauksaimniecības augu sēklas, kas apstrādātas ar mikroorganismiem, kas izdalīti no augiem — ražas paaugstināšanai (Indigo Ag). Arī Latvijā tiek veikti ārstniecības augu endofītu pētījumi, piemēram, Latvijas Universitātes pētnieki veic pētījumu, kurā tiek noskaidrots melnā plūškoka Sambucus nigra endofītu biotehnoloģiskais pielietojums.
Nokia 2630
Nokia 2630 ir Nokia GSM mobilais telefons ar Series 40 programmatūras platformu. Tā ražošana tika uzsākta 2007. gada maijā. Nokia 2630 var uzskatīt par pēcteci modelim Nokia 2610. Tam ir visas priekšteča iespējas, bet būtiskākie uzlabojumi ir iebūvētā VGA fotokamera, uzlabotais displejs un dizains, kā arī telefons ir padarīts daudz plānāks, sasniedzot 10 mm biezumu.
Rudā dižpīle
Rudā dižpīle (Tadorna ferruginea) ir pīļu dzimtas (Anatidae) suga, kas pieder pie dižpīļu ģints (Tadorna). Šai sugai ir ļoti liels izplatības areāls, tā mājo Eiropā, Āzijā un Ziemeļāfrikā. Retu reizi ir ieklejojusi Latvijā.
Izplatība
Rudās dižpīles dabīgais izplatības areāls plešas no Eiropas dienvidaustrumiem austrumu virzienā līdz Baikāla ezeram un Mongolijai. Tā sastopama arī Āfrikas ziemeļrietumos un Etiopijas kalnienē. Rietumeiropas populācija izveidojusies no putniem, kas izbēguši no nebrīves. Piemēram, Šveicē 2004. gadā uzskaitīti vairāk nekā 400 īpatņi. Savdabīga populācija izveidojusies Maskavā. Rudās dižpīles ligzdo savvaļā Maskavas apkārtnē, bet ziemo Maskavas zooloģiskajā dārzā. Lielākā daļa Āzijas populācijas ir gājputni, dodoties ziemot uz Āzijas dienvidiem — Indijā un Dienvidaustrumāzijā. Āfrikas un Dienvidāzijas populācijas ir nometnieki.
Latvijā
Rudā dižpīle Latvijā ir reta ieceļotāja. Tā var ieceļot gan no austrumiem, gan rietumiem. Šobrīd ir zināmi 6 novērojumi, no kuriem tikai viens atzīts kā savvaļas putna novērojums — 1994. gadā, Engures ezerā, kad Ziemeļeiropā tika novērota samērā spēcīga šīs sugas invāzija. Piecos citos gadījumos putnu izcelsme nav viennozīmīgi skaidra. Visticamākais, ka tie ir bijuši no nebrīves izbēguši putni vai to pēcnācēji, kas ligzdo savvaļā Rietumeiropā un Maskavā.
Izskats
Rudā dižpīle ir krāšņa, liela auguma pīle. Tās ķermeņa garums ir 58—70 cm, spārnu izplētums 110—135 cm, svars 925—1640 g. Knābis masīvs un melns. Rudās pīles apspalvojums ir koši, oranžīgi brūns. Galva gaiša, seja bieži balta. Spārni balti ar melnām lidspalvām, arī aste ir melna ar zaļganu spīdumu. Rudā dižpīle ļoti labi peld, bet lidojumā vairāk atgādina zosi. Abi dzimumi izskatās līdzīgi: vienīgi tēviņam vairošanās sezonas laikā ap kakla pamatni ir melns gredzens, bet mātītei bieži ir balta seja, kā arī tā ir mazāka.
Barība
Rudā dižpīle ir visēdāja un barojas ar zāles jaunajiem asniem, dažādu augu sēklām, graudiem, vēžveidīgajiem, kukaiņiem (gan sauszemes, gan ūdens), tārpiem, kāpuriem, ūdens gliemjiem, nelielām zivīm, vardēm, ikriem un kurkuļiem.
Ligzdošana
Ligzda visbiežāk ir sekla iedobe zemē. Paratsi tā atrodas ūdenstilpes krastā, bet reizēm samērā tālu, kādā padziļinājumā vai bedrē. Rudā pīle ligzdu mēdz iekārtot arī pamestās ēkās, fermās, koku dobumos līdz pat 10 metru augstumā, klinšu alās un retos gadījumos putnu būros. Dējumā ir 6—16 krēmīgi baltas olas. Inkubācijas periods ilgst apmēram 28—29 dienas. Kamēr tēviņš apsargā ligzdošanas teritoriju, mātīte perē. Ligzdošanas laikā putni ir samērā agresīvi. Par mazuļiem rūpējas abi vecāki. Jaunie putni sāk lidot apmēram 55 dienu vecumā.
Daina (koris)
"Daina" bija jauktais koris. To 1925. gadā izveidoja no Malienas nākušie studējošie diriģenta Sergeja Duka vadībā. 1926. gada februārī nodibināja dziedāšanas biedrību Daina. Kora atklāšanas koncerts notika 1926. gada 24. aprīlī, uzreiz izpelnoties ministru prezidenta Kārļa Ulmaņa ievērību un vēlējumu sekmīgi darboties, izkopjot dziedāšanas mākslu un paužot latvju dziesmu daiļskanību, 1927. gadā koris jau ir pieaudzis un izpelnās uzslavas no Alfrēda Kalniņa (kora dikcija ir nevainojama; viņš frāzē priekšzīmīgi.) un Jēkaba Graubiņa (tas ir jaunatnes koris, bet bez tām negatīvām iezīmēm, kuras dažkārt jaunatnes koriem piemīt. [..] nevar neredzēt lielu, lielu progresu. Disciplīna korī ir priekšzīmīga: visas nianses, dažuviet visai grūtas, izved vienprātīgi sekojot diriģenta gribai ar lielāko uzmanību un saprašanu). Kora labvēļa Indriķa Stukuļa dāvināto pēc Jāņa Jaunsudrabiņa meta darināto karogu iesvēta 1931. gada 28. martā — uz debeszila fona zelta saule staros lidinājās dziedošs cīrulis; karogu pasniedz Jāzeps Vītols. Kora goda biedri — J.Vītols, P.Jozuus, T.Reiters, J.Zālītis, J.Graubiņš un I.Stukulis no 1931. gada, no 1936. gada J.Mediņš.
Koris darbojās vismaz līdz 1942. gadam, kad sasniedza 100 dziedātāju skaitu.
2017. gada Austrālijas atklātais čempionāts tenisā
2017. gada Austrālijas atklātais čempionāts tenisā bija 2017. gada pirmais Grand Slam turnīrs, kas no 16. līdz 29. janvārim notika Austrālijas pilsētā Melburnā. Tas tika aizvadīts uz cietā seguma kortiem ārpus telpām. Šis bija 105. Austrālijas atklātā čempionāta turnīrs.
Takaši Kano
Nacionālā izlase
!Kopā||7||2
Ragainītis, Mūziks un Bubesīte
"Ragainītis, Mūziks un Bubesīte" ir Latvijas animācijas īsfilma, kas izdota 2003. gadā. Filmas režisore ir Māra Liniņa.
Sižets
Sunītis Mūziks satiek krupju meiteni Bubesīti. Abi vēlas redzēt Ragainīti, noslēpumainu ezerzirdziņu. Trijotnes negaidītā satikšanās apliecina, ka sapņi piepildās.
Bulvāru loks
Rīgas Bulvāru loks ir pilsētbūvniecības ansamblis Latvijas galvaspilsētā. Atrodas Rīgas pilsētas daļā, kuru sākotnēji atvēlēja esplanādei kā Rīgas citadeles elementu. Šobrīd tā ir Zigfrīda Annas Meirovica, Kronvalda bulvāra un Elizabetes ielas teritorija; loka ceturtā puse pieslejas pie Rīgas Pasažieru stacijas.
Johans Rūdolfs Torbeke
Johans Rūdolfs Torbeke (dzimis, miris ) bija nīderlandiešu 19. gadsimta politiķis. Trīskārtējs valsts premjerministrs. 1848. gada Nīderlandes konstitūcijas ieviesējs. Konstitūcija palielināja parlamenta un samazināja karaļa varu.
Benuā Asu-Ekoto
Benuā Pjērs Davids Asu-Ekoto (fr, dzimis ) ir bijušais Kamerūnas futbolists, spēlēja aizsarga pozīcijā, bijis Kamerūnas futbola izlases dalībnieks.
Savu karjeru sācis Francijas komandā Lens. 2006. gadā pievienojies Anglijas Premjerlīgas komandai Tottenham Hotspur, kuras rindās viņš pavadīja septiņas sezonas un nospēlēja kopumā 202 mačus. Vēlāk vienu sezonu spēlējis Saint-Étienne, bet karjeru noslēdza Metz.
Kamerūnas futbola izlases sastāvā debitējis 2009. gadā. Piedalījies 2010. un 2014. gada FIFA Pasaules kausā.
Sasniegumi
Lens
Ziepenīšu dzimta
Ziepenīšu dzimta (la) ir dzimta pākšaugu rindā, kurai ir gandrīz kosmopolītisks izplatības diapazons. Dzimtā ir aptuveni 29 ģintis un apmēram 900 zināmas augu, krūmu un koku sugas. Vairāk nekā puse no visām sugā ir klasificētas ziepenīšu (Polygala) ģintī.
Klasifikācija
Ziepenīšu dzimtā ir klasificētas šādas ģintis:
Satiksmes iela (Rīga)
Satiksmes iela ir Rīgas iela Torņakalna apkaimē Pārdaugavā. Satiksmes iela sākas krustojumā ar Vienības gatvi  un beidzas krustojumā ar Jelgavas ielu. Kopējais ielas garums ir 180 metri un tā sastāv no 2 braukšanas joslām.
Ielu savienojumi
Satiksmes iela ir savienota ar šādām ielām:
Bobslejs 2018. gada ziemas olimpiskajās spēlēs
Bobslejs 2018. gada ziemas olimpiskajās spēlēs norisinājās Alphensijas kamaniņu un bobsleja trasē. Sacensības noritēja no 2018. gada 18. līdz 25. februārim un tajās tika sadalīti 3 medaļu komplekti. No Latvijas olimpiskajās spēlēs šajā sporta veidā startēja 8 sportisti: Oskars Melbārdis, Daumants Dreiškens, Arvis Vilkaste, Jānis Strenga, Oskars Ķibermanis, Jānis Jansons, Helvijs Lūsis un Matīss Miknis. Uz olimpiskajām spēlēm devās arī Intars Dambis kā rezerves stūmējs.
Kalendārs
Visi laiki ir pēc Dienvidkorejas laika (UTC+9).
Filips Vernē
Filips Vernē (fr) bija franču jātnieks. Startējis 1900. gada vasaras olimpiskajās spēlēs Parīzē.
Davila
Davila var būt:
Latvijas Republikas valsts reformu ministru uzskaitījums
Šajā uzskaitījumā apkopoti Latvijas Republikas valsts reformu ministri, kas bija Latvijas Republikas Ministru kabineta locekļi. Šis amats pastāvēja no 1993. gada līdz 1995. gadam, kad tika likvidēta Valsts reformu ministrija. Savukārt no 2000. līdz 2002. gadam pastāvēja Īpašo uzdevumu ministrs valsts reformu lietās.
30px Latvijas Republika (1990 — mūsdienas) 30px
{{legend| #87CEEB | Latvijas Ceļš |border=1px solid #AAAAAA}} {{legend| #A9B9CA | Jaunā partija |border=1px solid #AAAAAA}}
Latvijas Republikas arhitektūras un celtniecības ministrs
Šajā uzskaitījumā apkopoti Latvijas Republikas arhitektūras un celtniecības ministri, kas bija Latvijas Republikas Ministru kabineta locekļi. Šis amats pastāvēja no 1990. līdz 1993. gadam.
30px Latvijas Republika (1990 — mūsdienas) 30px
{{legend| #DDDDDD | Bez partijas / Neatkarīgais |border=1px solid #AAAAAA}}
Ežurga
Ežurga ir Pēterupes kreisā krasta pieteka Saulkrastu novadā.
Tek ziemeļu-ziemeļrietumu virzienā. Lielākās pietekas - Augštilta grāvis, Muižnieku grāvis. Ietek Pēterupē pie Vecmuižnieku mājām. Ežurgu šķērso valsts autoceļš P6 (Saulkrasti—Sēja—Ragana).